2022 m. gegužės 6 d., Vilnius

**UŽIMTUMAS IR NEDARBAS 2022 M. I KETV.**

**2022 m. pirmąjį ketvirtį nedarbo lygis sudarė 6,3 proc.**

* Nedarbo lygis 2022 m. pirmąjį ketvirtį sudarė 6,3 proc. ir, palyginti su 2021 m. ketvirtuoju ketvirčiu, sumažėjo 0,7 procentinio punkto, o palyginti su 2021 m. pirmuoju ketvirčiu, sumažėjo 1,2 procentinio punkto, remdamasis gyventojų užimtumo statistinio tyrimo išankstiniais duomenimis, praneša Lietuvos statistikos departamentas. Vyrų nedarbo lygis 2022 m. pirmąjį ketvirtį buvo 6,5 proc., moterų – 6,2 proc. Jaunimo (15–24 metų amžiaus) nedarbo lygis 2022 m. pirmąjį ketvirtį sudarė 12,7 proc., per ketvirtį jis padidėjo 1,5 procentinio punkto, per metus – 0,2 procentinio punkto. Ilgalaikio nedarbo lygis per ketvirtį sumažėjo ir 2022 m. pirmąjį ketvirtį sudarė 2,6 proc., palyginti su atitinkamu 2021 m. laikotarpiu, jis nesikeitė.

**1 pav. Nedarbo lygis 2021–2022 m. ketvirčiais**

Procentai

<https://osp.stat.gov.lt/statistiniu-rodikliu-analize?hash=51db13f7-dcff-4bf4-b775-c032763567fa#/>

* 2022 m. pirmąjį ketvirtį buvo 93,5 tūkst. 15–74 metų amžiaus bedarbių, iš jų 15–24 metų amžiaus – 12,5 tūkst. Per ketvirtį bedarbių skaičius sumažėjo 9,3 tūkst. Ilgalaikių bedarbių 2022 m. pirmąjį ketvirtį buvo 38,5 tūkst., arba 41,2 proc. visų bedarbių. Per ketvirtį ilgalaikių bedarbių skaičius sumažėjo 5,3 tūkst., per metus – padidėjo 0,4 tūkst.

**1 lentelė. Bedarbiai**

Tūkstančiais

|  | 2022 m. I ketv. | 2021 m. | | Padidėjimas, sumažėjimas (–) 2021 m. I ketv., palyginti su | | | |
| --- | --- | --- | --- | --- | --- | --- | --- |
| I ketv. | IV ketv. | 2021 I ketv. | | 2021 IV ketv. | |
| tūkst. | % | tūkst. | % |
| **Iš viso** | **93,5** | **108,8** | **102,8** | **–15,3** | **–14,1** | **–9,4** | **–9,1** |
| vyrai | 47,6 | 55,1 | 59,4 | –7,5 | –13,6 | –11,8 | –19,9 |
| moterys | 45,9 | 53,7 | 43,4 | –7,8 | –14,6 | 2,4 | 5,6 |
| Jaunimas (15–24 metų amžiaus) | 12,5 | 11,8 | 12,1 | 0,8 | 6,5 | 0,4 | 3,2 |

**2 lentelė. Bedarbiai pagal nedarbo trukmę**

Tūkstančiais

|  | 2022 m. I ketv. | 2021 m. | | Padidėjimas, sumažėjimas (–) 2022 m. I ketv., palyginti su | | | |
| --- | --- | --- | --- | --- | --- | --- | --- |
| I ketv. | IV ketv. | 2021 I ketv. | | 2021 IV ketv. | |
| tūkst. | % | tūkst. | % |
| **Iš viso** | **93,5** | **108,8** | **102,8** | **–15,3** | **–14,1** | **–9,4** | **–9,1** |
| iki 1 mėnesio | 5,6 | 4,6 | 9,0 | 1,0 | 20,8 | –3,4 | –37,8 |
| 1–5 mėnesiai | 33,2 | 41,2 | 37,6 | –8,0 | –19,5 | –4,4 | –11,7 |
| 6–11 mėnesių | 16,3 | 24,9 | 12,5 | –8,6 | –34,7 | 3,7 | 29,9 |
| 1 metai ar ilgiau (ilgalaikiai bedarbiai) | 38,5 | 38,1 | 43,8 | 0,4 | 1,0 | –5,3 | –12,1 |

**15–64 metų amžiaus gyventojų užimtumo lygis 2022 m. pirmąjį ketvirtį buvo 72,6 proc.**

* 15–64 metų amžiaus gyventojų užimtumo lygis 2022 m. pirmąjį ketvirtį sudarė 72,6 proc., per ketvirtį jis sumažėjo 0,6 procentinio punkto, per metus – padidėjo 1 procentiniu punktu. Šios amžiaus grupės vyrų užimtumo lygis buvo 1,5 procentinio punkto aukštesnis už moterų užimtumo lygį (atitinkamai 73,3 ir 71,8 proc.). Jaunimo (15–24 metų amžiaus) užimtumo lygis 2022 m. pirmąjį ketvirtį sudarė 32,3 proc., per ketvirtį sumažėjo 3,1 procentinio punkto, per metus – padidėjo 2,5 procentinio punkto. 55–64 metų amžiaus gyventojų užimtumo lygis per ketvirtį sumažėjo 0,5 procentinio punkto ir 2022 m. pirmąjį ketvirtį sudarė 66,8 proc.

****2 pav. Užimtumo lygis 2021–2022 m. ketvirčiais****

**Procentai**

<https://osp.stat.gov.lt/statistiniu-rodikliu-analize?hash=45bd559a-4bce-49ef-8923-a2d617743163#/>

* 2022 m. pirmąjį ketvirtį darbo jėgai priskiriamų asmenų buvo 1 mln. 474,1 tūkst., palyginti su 2021 m. ketvirtuoju ketvirčiu, tokių asmenų skaičius sumažėjo 4,6 tūkst.
* 2022 m. pirmąjį ketvirtį dirbo ar turėjo darbą 1 mln. 380,6 tūkst. gyventojų. Per ketvirtį užimtų gyventojų skaičius padidėjo 4,8 tūkst., per metus – 28,8 tūkst.
* 2022 m. pirmąjį ketvirtį buvo 900,4 tūkst. ekonomiškai neaktyvių 15 metų ir vyresnių gyventojų, iš jų daugiau nei pusė (59,1 proc.) – senatvės pensininkai ar išankstinės senatvės pensijos gavėjai, 16,6 proc. – besimokantis15–24 metų amžiaus jaunimas.

**3 lentelė. 15 metų ir vyresnių gyventojų ekonominis aktyvumas**

Tūkstančiais

|  | 2022 m. I ketv. | 2021 m. | | Padidėjimas, sumažėjimas (–) 2022 m. I ketv., palyginti su | | | |
| --- | --- | --- | --- | --- | --- | --- | --- |
| I ketv. | IV ketv. | 2021 m. I ketv. | | 2021 m. IV ketv. | |
| tūkst. | % | tūkst. | % |
| Darbo jėga | 1 474,1 | 1 460,6 | 1 478,7 | 13,5 | 0,9 | –4,6 | –0,3 |
| Užimti gyventojai | 1 380,6 | 1 351,8 | 1 375,8 | 28,8 | 2,1 | 4,8 | 0,3 |
| vyrai | 684,1 | 685,7 | 686,9 | –1,5 | –0,2 | –2,8 | –0,4 |
| moterys | 696,5 | 666,1 | 688,9 | 30,4 | 4,6 | 7,6 | 1,1 |
| Bedarbiai | 93,5 | 108,8 | 102,8 | –15,3 | –14,1 | –9,4 | –9,1 |
| Ekonomiškai neaktyvūs gyventojai | 900,4 | 907,6 | 880,2 | –7,2 | –0,8 | 20,2 | 2,3 |

Statistinė informacija parengta remiantis gyventojų užimtumo statistinio tyrimo duomenimis. Tyrimas atliekamas visose Europos Sąjungos šalyse pagal bendrą metodiką, taikant Tarptautinės darbo organizacijos naudojamas užimtų gyventojų ir bedarbio sąvokas, todėl jo rezultatai yra palyginami tarp šalių.

Tyrimas atliktas, taikant imčių metodą. 2022 m. pirmąjį ketvirtį apklausta 10,7 tūkst., arba 0,5 proc., 15 metų ir vyresnių šalies gyventojų, tyrimo rezultatai perskaičiuoti visiems gyventojams.

2022 m. antrojo ketvirčio užimtumo ir nedarbo rodiklius skelbsime 2022 m. rugpjūčio 5 d.

Daugiau informacijos šia tema rasite [Rodiklių duomenų bazėje](https://osp.stat.gov.lt/web/guest/statistiniu-rodikliu-analize#/).

Statistinė informacija rengiama ir skleidžiama vadovaujantis [Europos statistikos praktikos kodeksu](https://ec.europa.eu/eurostat/documents/4031688/9394165/KS-02-18-142-LT-N.pdf/2c6787ed-aaf1-4f30-bad1-aa65bf1e964b).

Daugiau susijusių terminų ir paaiškinimų ieškokite [Statistikos terminų žodyne](https://osp.stat.gov.lt/statistikos-terminu-zodynas).

**Paaiškinimai**

**Bedarbis** – nedirbantis 15–74 metų amžiaus asmuo, kuris pastarąsias keturias savaites aktyviai ieško darbo ir gali pradėti dirbti per dvi savaites.

**Darbo jėga** – visi užimti gyventojai ir bedarbiai.

**Ilgalaikis bedarbis** – bedarbis, ieškantis darbo vienus metus ar ilgiau.

**Ilgalaikio nedarbo lygis** – rodiklis, išreiškiamas ilgalaikių bedarbių ir darbo jėgos santykiu.

**Ekonomiškai neaktyvūs gyventojai** – nedirbantys ir neieškantys darbo gyventojai, kurių negalima priskirti nei prie užimtų gyventojų, nei prie bedarbių.

**Nedarbo lygis** – rodiklis, išreiškiamas bedarbių ir darbo jėgos santykiu.

**Užimti gyventojai** – asmenys, dirbantys bet kokį darbą, gaunantys už jį atlygį pinigais ar natūra arba turintys iš jo pajamų ar pelno.

Tyrime užimtais gyventojais laikomi 15–89 metų gyventojai, tiriamąją savaitę ne trumpiau kaip valandą dirbę bet kokį darbą, už kurį gavo darbo užmokestį pinigais ar atlygį natūra ar iš kurio turėjo pelno ar pajamų, taip pat gyventojai, kurie turėjo darbą, bet tiriamąją savaitę laikinai nedirbo.

**Užimtumo lygis** – rodiklis, išreiškiamas pasirinktos amžiaus grupės užimtų gyventojų ir to paties amžiaus visų gyventojų santykiu.

Kontaktinė informacija

Rūta Bitinaitė

Gyvenimo lygio ir užimtumo statistikos skyriaus vyriausioji specialistė

Tel. (8 5) 236 4789

El. p. ruta.bitinaite @stat.gov.lt

© Lietuvos statistikos departamentas

Naudojant Lietuvos statistikos departamento duomenis, būtina nurodyti šaltinį.

Žymos: nedarbas, bedarbiai, užimtumas.